 CONSIDERAŢII ASUPRA EVOLUŢIEI SCRIS – CITITULUI 1 1 Geneza scrisului De ce? De când? cum a apărut şi cum s-a perfecţionat sistemul de scriere? Cum a evoluat acesta până la forma actuală? Sunt întrebări care par inutile pentru omul contemporan, dar ele au reprezentat obiectivele cercetărilor şi studiilor a nenumăraţi istorici, antropologi şi oameni de cultură Din sursele acestora aflăm că atât vorbirea, cât şi scrierea au fost procese laborioase şi complexe, desfăşurate în etape enorme de timp şi într- un spaţiu nelimitat În paleoliticul superior (circa 40000 – 10000 î e n) s-a născut strămoşul direct al omului contemporan – homo sapiens recens, ale cărui urme s-au descoperit şi în ţara noastră, în peştera Cioclovina (jud Hunedoara) şi la Giurgiu În paleolitic au apărut semnele premergătoare şi cele mai vechi urme de „scriere” Vânătorii din această perioadă au găsit calea „notării” evenimentelor importante din viaţa lor În interiorul unor peşteri din Spania, Franţa, Ucraina şi de pe continentul african se mai află vestigii ale primelor reprezentări grafice, efectuate prin scrijelire, incizie sau pictare Lectura acestor desene poate constitui înţelesul unei relatări de evenimente Pictografia sau scrierea figurativă reprezintă înfăţişarea unei succesiuni de idei cu ajutorul desenului Pictografia nu a apărut deodată, ci pe parcursul existenţei a nenumărate generaţii Unele incizii şi crestări pe oase, lemn sau piatră sunt cu totul accidentale şi nesemnificative, în timp ce altele sunt adevărate manifestări artistice şi încercări de comunicare O altă modalitate de comunicare a fost cea a semnelor mnemotehnice, de o diversitate uimitoare De la un nod făcut dintr-o crenguţă, nod căruia i se poate atribui valoarea unui punct în spaţiul geometric, aceste semne s-au diversificat sub aspectul formei, al materialului folosit, al culorilor şi al combinaţiilor acestora De la sforile cu noduri s-a trecut la mănunchiurile de sfori cu noduri, aşa numitele quippu-uri, rămase de la vechii incaşi, strămoşii peruanilor Quippu-urile reprezintă adevărate statistici, sforile dobândindu-şi semnificaţia prin culoare, iar nodurile prin modalitatea în care erau legate Sensul lor nu a putut fi descifrat, deoarece ele reprezentau doar nişte simboluri interpretate de membrii colectivităţii Oricât de avansate erau aceste obiecte grafice, ele nu constituie un sistem de scriere propriu-zis Istoria civilizaţiei oferă date concrete ale evoluţiei scrisului, mai ales la popoarele ferite de năvăliri, unde reprezentările grafice au evoluat paralel cu dezvoltarea comerţului şi lărgirea societăţii umane şi s-au transformat în sisteme de scriere ideografică Pentru a permite consemnarea cât mai precisă a evenimentelor, cele mai vechi semne pictografice au căpătat caracterul unor ideograme, adică a unor semne exprimând idei, noţiuni şi nu doar obiectul reprezentat, ca în scrierea pictografică La rândul lor, ideogramele s-au transformat continuu, tinzând spre simplificare şi chiar spre fonetism Una din tainele rămase neelucidate până în zilele noastre se referă la poporul din Sumer, a cărui limbă, cu majoritatea cuvintelor monosilabice, nu se aseamănă cu nici o limbă cunoscută Scrierea sumeriană s-a bazat pe ideograme, reduse mai târziu, prin stilizare, la imprimarea pe argilă moale a unor semne în formă de cui (lat cuneis – cui), de unde şi denumirea de scriere cuneiformă Scrierea cuneiformă a avut o răspândire atât de mare, încât s-a răspândit din Mesopotamia (ţara de origine a scrierii cuneiforme) până în Asia Mică, unde hitiţii au preluat unele elemente ale ei Primele semne grafice (punctul, linia dreaptă vericală, orizontală şi oblică, linia curbă) ar putea susţine ideea conform căreia scrierea a apărut odată cu vorbirea, dar, nuanţând, se crede că ele au apărut, eventual, în perioada limbajului nearticulat, într-un spaţiu eminamente oral şi acustic Elementele semnului pornesc întotdeauna de la punct El trebuie privit ca un concept pur, ca un „atom” al expresiei plastice Punctul poate fi un centru, dar şi o margine, o intersecţie, o întâlnire pe pământ, ca şi în atmosferă Linia Oamenii primitivi au observat, la căderea stelelor, că pe boltă apăreau dâre de lumină Erau, de fapt, nişte linii albe pe fond întunecat (negru) Imaginaţia i-a pus în situaţia să combine în fel şi chip aceste linii pe pereţii pesterilor, ivindu-se astfel pictura sugestivă Linia urmează traseele impuse de voinţa omului: poate fi dreaptă, curbă, ondulatorie, de tip meandric sau labirintic; poate fi continuă, deschisă sau figurând forme geometrice Linia poate fi verticală (simbolic, reprezintă spiritualitatea) sau orizontală (reprezintă materia)1 Înainte de a începe să scrie, omul trage o linie orizontală Relaţiile dintre linii conturează o multitudine de forme şi creează impresia de ritm Liniile devenite litere şi apoi cuvinte constituie scrisul Între forme există raporturi grafice bazate pe simetrie şi asimetrie Semnele fundamentale, derivate apoi în alte unităţi vizuale, se rezumă la patrulater (pătrat, dreptunghi, romb) şi evocă habitudinea, stabilitatea, siguranţa 1 Burlea, Georgeta, Tulburările limbajului scris – citit, Editura Polirom, Iaşi, 2007, p 100 2 Triunghiul sugerează prin asociere cu simbolul piramidei, stabilitatea, acţiunea, utilitatea Cercul, formă perfectă, sugerează ritmicitatea, mitul eternei reîntoarceri, soarele şi luna, cu multiple funcţii simbolice Cercul protejează de exteriorul agresiv şi coagulează energia spre un punct fix, centrul Unghiul, în funcţie de orientarea sa – cu vârful în sus sau în jos, spre stânga sau spre dreapta – dobândeşte variate sensuri simbolice Crucea, considerată semn al semnelor, este plusul din aritmetică, chiar dacă, simbolic, are semnificaţie religioasă; în relaţia cu semnele grafice geometrice, crucea introduce un plus de precizie, deoarece complexul de drepte şi curbe se subordonează unor legi matematice Axiomele nu exclud posibilităţile de interpretare a semnului din perspectivă metafizică Aceste forme geometrice, ca entităţi foarte concrete, corespund cu realitatea unor construcţii conceptuale: ele nu existau înainte de apariţia omului, ci sunt o consecinţă a activităţii sale cognitive Aceeaşi interpretare se poate aplica fonemului, care, după cum afirmă J Morais, „este jumătate descoperire şi jumătate invenţie” Scrierea feniciană, către anul 1500 î e n , reprezintă o etapă ulterioară, în care se realizează legătura semnificant – semnificat: simbolurile hieroglifice erau folosite pentru a reprezenta sunete, combinate în silabe, realizându-se astfel prima codare a semnificantului Inventarea alfabetului de către greci, în jurul anului 700 î e n constituie ultima etapă către scrierea modernă sau alfabetică: fiecare sunet este reprezentat de un semn grafic diferit Există o corespondenţă perfectă între sunet şi literă, corespondenţă care a dispărut în unele limbi moderne (engleză, franceză) Trecerea de la scrierile analitice şi ideografice la scrierea fonetică sau alfabetică s-a făcut progresiv, căci elementele ideografice şi fonetice erau intricate, astfel încât glisarea către alfabet s-a realizat insesizabil sau aproape natural Citându-l pe E Verza, concluzionăm că: „scrisul reprezintă o activitate complexă de comunicare ce constă în transpunerea grafică a structurii fonetice a vorbirii şi marchează stadiul desfăşurării gândirii, al evoluţiei psihice, în general, în care organizarea mentală şi formarea strategiilor intelectului sunt implicare, nemijlocit”2 Deci, „scrierea a apărut după vorbirea articulată şi după istovitoare încercări s-a ajuns la un sistem de semne, numit generic alfabet”3 Nici o altă scriere anterioară nu a 2 Verza, Emil, Tratat de logopedie, Editura Fundaţiei Humanitas, Bucureşti, p 99 3 Burlea, Georgeta, Tulburările limbajului scris – citit, Editura Polirom, Iaşi, 2007, p 101 3 avut puterea detribalizatoare a alfabetului fonetic; scrierea liniară, alfabetică a făcut posibil ca grecii să inventeze gramatici ale gândirii şi ştiinţei Romanii au perfectat, prin mijlocirea alfabetului, transpunerea culturii în termeni vizuali „Alfabetul fonetic a avut drept rezultat o ruptură între relaţiile dintre simţuri şi o scindare a societăţii, în funcţie de preferinţa pentru vorbirea orală sau pentru scriere”4 Înainte de introducerea alfabetului, toată lumea putea să deseneze ceea ce vedea şi înţelegea; introducerea alfabetului a complicat problema şi a împărţit lumea în alfabetizaţi şi analfabetizaţi Înflorirea ştiinţelor şi a civilizaţiei s-a produs odată cu apariţia scrierii alfabetice, într-o percepţie vizuală tridimensională, caracteristice valabile pentru specia umană Scrierea alfabetică a devenit astfel cel mai evoluat şi comod sistem de scriere, adaptabil la toate limbile, cu excepţia câtorva; el are enormul avantaj de a folosi litere ce reprezintă sunete izolate, chiar dacă de la o limbă la alta există diferenţe cantitative Limba ebraică conţine cel mai mic număr de litere (22), atât în ceea ce priveşte sistemul fonetic, cât şi cel alfabetic 4 Idem, p 102 4 